RCL พุ่ง 9% รับงบปี 64 นิวไฮ โต 9 เท่าตัว แตะ 1.8 หมื่นลบ.
RCL พุ่ง 9% รับงบปี 64 นิวไฮ โต 9 เท่าตัว แตะ 1.8 หมื่นลบ. อานิสงส์อัตราค่าระวางเรือที่ปรับตัวสูงขึ้น-การขนส่งสินค้าเพิ่มขึ้น
25 ก.พ. 2565

ผู้สื่อข่าวรายงานว่าวันนี้ (25 ก.พ. 2565) ราคาหุ้นบริษัท อาร์ ซี แอล จำกัด (มหาชน) หรือ RCL ณ เวลา 15:53 น. อยู่ที่ระดับ 48 บาท เพิ่มขึ้น 4.00 บาท หรือ 9.09% โดยทำจุดสูงสุดที่ 49 บาท และทำจุดต่ำสุดที่ 44.75 บาท ด้วยมูลค่าการซื้อขาย 1.26 พันล้านบาท

สำหรับราคาหุ้น RCL ที่ปรับตัวขึ้นมาบนกระดานนั้นเนื่องมาจากบริษัทฯ รายงานผลกำไรสุทธิที่ทำสถิติสูงสุดใหม่คือ 17,976 ล้านบาท หรือโตขึ้นร้อยละ 930 จากปี 2563 มาจากอัตราค่าระวางเรือที่ปรับตัวสูงขึ้น และอัตราการเติบโตของรายได้อยู่ที่ร้อยละ 123 ในขณะที่ปริมาณการขนส่งสินค้าเพิ่มขึ้นร้อยละ 8